laion/Wikipedia-Exotic huggingface dataset:
עמנואל לילאי

עמנואל לילאי (בהונגרית: Lülley Emmánuel; באיה, ממלכת הונגריה, 1807 – וושינגטון, ארצות הברית, אוקטובר 1895) היה יהודי-הונגרי, שביצעה פעילויות ריגול לממשלת מהפיכת 1848 בהונגריה ולאחר מכן לממשלת ארצות הברית בצד האיחוד במלחמת האזרחים האמריקנית. לילאי הגיע לשירות משרד הפנים של ממשלת המהפכה ומלחמת העצמאות של הונגריה בשנים 1848–1849 וביצע שירותי ריגול לממשלה ולצבא. הוא התנצר ככל הנראה ב-29 בפברואר 1848 יחד עם אשתו צציליה לשקי וחמשת ילדיהם. לאחר כישלון מלחמת העצמאות ברח עם משפחתו לטורקיה יחד עם מהגרים האחרים. משם הפליג לניו יורק על סיפון האוניה האמריקאית "מיסיסיפי" עם אשתו וחמשת ילדיו, ועם כמה יוצאי צבא של לוחמי חופש בולטים. בשנות ה-50 של המאה ה-19 התקשה לילאי לפרנס את משפחתו הגדולה. בנוסף לקשיים שעמדו בפני מהגרים בכלל, לילאי היה בעמדה נחותה גם בגלל מוצאו היהודי והדעות הקדומות לגבי היהודים שהיו נפוצות אז גם באמריקה. לילאי ניסה מסחר ברהיטים, אך הפתרון הגיע בשבילו בפרוץ מלחמת האזרחים האמריקנית. אז הצטרף למשמר החופים ולאחר מכן שימש בדרגת רב-סרן עבור האיחוד כסוכן של משרד המשפטים. הגנרל אמברוז ברנסייד (1824-1881) אישר את עבודתו המועילה. בתום מלחמת האזרחים הועסק במחלקת "השירות החשאי" (secret service) של משרד המשפטים האמריקני, משם פרש לגמלאות. הוא נפטר בגיל 88 בתאונה, באוקטובר 1895. לילאי עישן מקטרת במיטתו, וגיץ שנפל ממקטרתו הדליק את המצעים במיטה. אחד מבניו שגר איתו לקח אותו מיד לבית החולים, אך סבל מכוויות כה קשות שנפטר למחרת. הוא היה נשוי ונולדו לו תשעה ילדים בסך הכל, ארבעה מהם כבר באמריקה. בנו, קארוי לילאי, השתתף בגיל 17 במלחמת האזרחים האמריקאית כמלח בצי, אך נפטר בשריפה בגיל 22 לאחר שחרורו. בן אחר בשם מארק נסע לאריזונה בשנת 1875 ופתח עסק מצליח של כרייה. שני בניו אחרים משה ולאיוש פתחו קזינו והתעשרו. צאצאיו של עמנואל לילאי חיים עד היום בארצות הברית. רשימת המשתתפים ההונגרים במלחמת האזרחים האמריקנית 11 + 1 יהודים הונגרים שתרמו לניצחון הצפון במלחמת האזרחים האמריקנית גיבורי לינקולן ההונגרים; השתתפותם של ההונגרים במלחמת האזרחים, 1861-1865 / מאת אדמונד ושווארי. וושינגטון הבירה, הפדרציה הרפורמית ההונגרית של אמריקה, 1939. 171 עמודים. עמנואל לולאי ראה עמוד 65. (באנגלית) ו (בהונגרית) גזה קנדה : הונגרים באמריקה. ההיסטוריה של ההונגרים האמריקאים. כרך א'. קליבלנד, אוהיו, 1927. עמנואל (מאנו) לילאי ראה עמודים 262–263. מיקלוס פרצל : היומן שלי מההגירה. בודפשט, 1977. עמנואל (מאנו) לילאי ראה עמדים: 29, 108, 134, 140, 157. טיבדאר אץ' : הונגרים במלחמת האזרחים בצפון אמריקה 1861–1865. בודפשט, 1964. עמנואל (מאנו) לילאי עמודים 119–120. קורנל וידה: מווילאגוש לאפומטוקס: הונגרים במלחמת האזרחים האמריקאית. בודפשט, 2011. עמנואל לילאי ראה עמודים 265–266. Aetas történettudományi folyóirat, 30. évfolyam, 2015. 1. sz. , epa.oszk.hu
טנא (אסתר קנובל)

"טנא" (1992) היא יצירת אמנות מאת אסתר קנובל. העבודה "טנא" היא מבנה תלת-ממדי של סלסלה, עשויה מאלפקה. המבנה עשוי ממוטות צרים, המולחמים זה. המוטות בתחתית הסלסלה מחוברים במין צורה של ספירלה. סביב שפת הסלסלה מקובעים עמודי פרחים דמויי גבעול, אף הם עשויים מאלפקה, שבראשם גביע שבתוכו מונחים פרחי ורדים מיובשים, או חומרים אורגניים אחרים. העבודה עוצבה לראשונה בשנת 1992. היא מבוססת על המבנה של "סיכת ורד", המאפשרת לבעל העבודה להחליף את התפרחת שבעבודה, ובכך להיות שותף לפעולה היצירתית. המבנה שיצרה קנובל הוא מבנה חסר-הרואיות, בעל אופי "שביר" או "חלש". השימוש במונח "טנא" (בהולנדית תורגם שם העבודה ל-Rozenmand, שפרושה סלסלת ורדים), מרמז לזיכרונות ילדות או אל גיוס חג השבועות כחלק מן הכינון של הלאומיות הציונית-ישראלית. אחד מן העותקים של העבודה מצוי באוסף מוזיאון סטיידלק שבאמסטרדם. ראו: אסתר קנובל: מלאכת מחשבת, כרמל, ירושלים, 2008, עמ' 6 ראו: Esther Knobel Rozenmand, באתר מוזיאון סטיידלק
טורה קלר

טורה קולר (בשוודית: Tore Keller;‏ 4 בינואר 1905 – 15 ביולי 1988) היה כדורגלן שוודי, ששיחק בעמדת החלוץ. קלר נולד בנורשפין שבשוודיה בשנת 1905, ולאורך כל הקריירה שיחק בסלייפנר עמו זכה בתור קפטן באליפות המקומית בעונת 1937/38. עם 150 שערי ליגה שכבש הוא ממוקם בין עשרת הכובשים הגדולים של הליגה השוודית. במדי נבחרת שוודיה זכה במדליית ארד אולימפית באולימפיאדת 1924 שנערכה בפריז. במהלך הטורניר כבש בניצחון 1–8 על בלגיה. קלר היה חלק מהסגל במונדיאל 1934 ו-1938 בו סיים עמה במקום הרביעי. ברבע הגמר של מונדיאל 1938 כבש בניצחון 0–8 על קובה. בסך הכל ערך במדיה 25 הופעות וכבש 8 שערים. סלייפנר אליפות שוודיה: 1937/38 נבחרת שוודיה מדליית ארד אולימפית: 1924 מקום רביעי בגביע העולם: 1938 מדיה וקבצים בנושא טורה קלר בוויקישיתוף טורה קלר, באתר Transfermarkt טורה קלר, באתר WorldFootball.net טורה קלר, באתר National Football Teams טורה קלר, באתר FootballDatabase.eu
אנדרו יודי

אנדרו יודי (באנגלית: Andrew Eudy; נולד ב-12 בספטמבר 1996) הוא כדורסלן אמריקאי, המשחק בעמדת הפאוור פורוורד בדצ'ין הצ'כית. יודי החל את דרכו כשישחק בפנימייה הצבאית פורק יוניון שבווירג'יניה. בשנת 2015, החל יודי לשחק באוניברסיטת קמפבל. בעונתו הראשונה במכללה, שותף יודי ב-20 משחקים, בהם העמיד ממוצעים של 0.4 נקודות ו-1.3 ריבאונדים ב-7.0 דקות. בעונתו השנייה, שותף יודי ב-29 משחקים, בהם העמיד ממוצעים של 5.8 נקודות, 4.9 ריבאונדים, 1.8 אסיסטים ו-1.8 חסימות ב-24.7 דקות. בעונתו השלישית, שותף יודי ב-33 משחקים, בהם העמיד ממוצעים של 9.0 נקודות, 4.8 ריבאונדים, 2.7 אסיסטים, 1.9 חסימות ו-1.0 חטיפות ב-24.6 דקות. בעונתו האחרונה במכללה, שותף יודי ב-33 משחקים, בהם העמיד ממוצעים של 11.9 נקודות, 6.8 ריבאונדים, 3.6 אסיסטים ו-1.4 חסימות ב-32.3 דקות. יודי החל את הקריירה המקצועית שלו בשנת 2019, כשחתם בלוצ'נץ הסלובקית. בלושנץ שותף יודי ב-28 משחקים, בהם העמיד ממוצעים של 6.3 נקודות, 5.3 ריבאונדים ו-1.1 אסיסטים ב-24.6 דקות. ב-14 בנובמבר 2020 חתם יודי לשלוש שנים באליצור עירוני נתניה מהליגה הלאומית. לאחר פחות פחות מחודש, שוחרר יודי מהקבוצה. בדצמבר 2020, חתם יודי בהפועל ירושלים כשחקן אימונים. במאי 2021, לאחר שחלק מהזרים של ירושלים עזבו בעקבות מבצע שומר החומות, נרשם יודי בסגל הקבוצה. יודי שותף ב-3 משחקים, בהם העמיד 1.0 נקודות ו-1.3 ריבאונדים ב-4.3 דקות. בנוסף, הגיע השחקן יחד עם הפועל ירושלים לפלייאוף, שם הודחה הקבוצה ברבע הגמר לאחר הפסד 0–2 בסדרה להפועל גלבוע גליל. בהמשך הוא שיחק בהולנד בקבוצת BAL מליגת משנה. בעונת 2021/22 משחק בצ'כיה. פרופיל, באתר Sports-Reference פרופיל, באתר eurobasket נתונים אישיים החתמה משמעותית לנתניה, אנדרו יודי חתם בקבוצה ל-3 שנים!, באתר עמוד הפייסבוק של אליצור עירוני נתניה, ‏14 בנובמבר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדרו יודי".
אונאי סימון

אונאי סימון מנדיביל (בספרדית: Unai Simón Mendibils; נולד ב-11 ביוני 1997 בוויטוריה שבספרד) הוא כדורגלן ספרדי, המשחק בעמדת השוער בקבוצת אתלטיק בילבאו מהלה ליגה ובנבחרת ספרד. סימון גדל במחלקת הנוער של אתלטיק בילבאו מהלה ליגה. הוא שיחק בבסקוניה, קבוצת בת של אתלטיק בילבאו, ובאתלטיק בילבאו ב', קבוצת המילואים של המועדון. ב-20 באוגוסט 2018 ערך סימון את הופעת הבכורה שלו בקבוצה הראשונה של המועדון, בניצחון 1–2 על לגנס במסגרת המחזור הראשון בליגה. בעונתו הראשונה בקבוצה הבוגרת ערך סימון שבע הופעות ליגה. בשתי העונות הבאות שימש סימון כשוער הראשון של המועדון, והוסיף 71 הופעות ליגה. בסיום עונת 2023/2024 זכה סימון בפרס זאמורה המוענק לשוער עם יחס הספיגות הנמוך ביותר בלה ליגה. פרס שלא זכה בו שוער של אתלטיק בילבאו מאז עונת 1969/1970 אז זכה חוסה אנחל איריבר. ב-11 בנובמבר 2020 ערך סימון את הופעת הבכורה שלו בנבחרת ספרד, בתיקו 1-1 נגד נבחרת הולנד במשחק ידידות. סימון זומן לסגל נבחרת ספרד לקראת טורניר יורו 2020, שבו גם היה השוער הפותח של הנבחרת. נכלל בסגל נבחרת ספרד לטורניר מונדיאל 2022, והיה לשוער הראשי של הנבחרת בכל משחקיה בטורניר. אליפות אירופה: 2024 פרס זאמורה : 2023/2024 מדיה וקבצים בנושא אונאי סימון בוויקישיתוף אונאי סימון, באתר Transfermarkt אונאי סימון, באתר Soccerway אונאי סימון, באתר BDFutbol אונאי סימון, באתר WorldFootball.net אונאי סימון, באתר National Football Teams אונאי סימון, באתר FootballDatabase.eu אונאי סימון, באתר ESPN OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית)
ספנקוריזו

ספנקוריזו (ביוונית: σπανακόρυζο — "אורז עם תרד") היא מנה עיקרית צמחונית מהמטבח היווני, שמרכיביה הם תרד ואורז. זוהי מנת פילאף, המתוארת כמנה כפרית יוונית טיפוסית אשר ניתן לאכול אותה חמה או קרה. מתכון אופייני של ספנקוריזו כולל אורז ארוך ותרד טרי יחד עם שמיר, כמון, מלח, פלפל שחור, חומץ בן יין אדום, בצל ושמן זית, לעיתים קרובות מוגש בלוויית ביצת עין, גבינת פטה ולימון. זיווגי יין אשר מותאמים הם יינות לבנים פשוטים.   Diane Kochilas, The Food and Wine of Greece: More Than 250 Classic and Modern Dishes from the Mainland and Islands (Macmillan, 1993), p. 158. Vilma Chantiles, Food of Greece: Cooking, Folkways, and Travel in the Mainland and Islands of Greece (Simon & Schuster, 1992), p. 106.
רוברט סאנצ'ס

רוברט לינץ' סאנצ'ס (בספרדית: Robert Lynch Sánchez; נולד ב-18 בנובמבר 1997 בקרטחנה שבספרד) הוא כדורגלן ספרדי, המשחק בעמדת השוער בצ'לסי מהפרמייר ליג ובנבחרת ספרד. סאנצ'ס גדל במחלקות הנוער של לבאנטה מהלה ליגה וברייטון אנד הוב אלביון מהפרמייר ליג. בתחילת הקריירה הבוגרת שלו הושאל למועדונים פורסט גרין רוברס ורוצ'דייל מהליגות הנמוכות באנגליה. ב-1 בנובמבר 2020 ערך סאנצ'ס את הופעת הבכורה שלו במדי ברייטון אנד הוב אלביון, בהפסד 1–2 לטוטנהאם הוטספר במסגרת המחזור השביעי בפרמייר ליג לעונת 2020/2021. בעונתו הראשונה בקבוצה ערך סאנצ'ס 27 הופעות ליגה. ב-5 באוגוסט 2023 חתם סאנצ'ס בצ'לסי לשבע שנים. סאנצ'ס זומן לסגל נבחרת ספרד לקראת טורניר יורו 2020. ב-5 בספטמבר 2021 ערך סאנצ'ס את הופעת הבכורה שלו בנבחרת ספרד, כשנכנס כמחליף במחצית הניצחון 0–4 על נבחרת גאורגיה במסגרת מוקדמות מונדיאל 2022. נכלל בסגל נבחרת ספרד לטורניר מונדיאל 2022. מדיה וקבצים בנושא רוברט סאנצ'ס בוויקישיתוף רוברט סאנצ'ס, באתר Transfermarkt רוברט סאנצ'ס, באתר Fussballdaten.de (בגרמנית) רוברט סאנצ'ס, באתר Soccerway רוברט סאנצ'ס, באתר BDFutbol רוברט סאנצ'ס, באתר WorldFootball.net רוברט סאנצ'ס, באתר National Football Teams רוברט סאנצ'ס, באתר FootballDatabase.eu רוברט סאנצ'ס, באתר ESPN OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית)
מלחמת סקונה

מלחמת סקונה (בדנית: Skånske Krig, בנורווגית: Den skånske krig, בשוודית: Skånska kriget, בגרמנית: Schonischer Krieg) הייתה חלק ממלחמות הצפון (אנ'), בהן היו מעורבים איחוד דנמרק-נורווגיה, מרקיזות ברנדנבורג, ושוודיה. מלחמת סקונה התקיימה בין השנים 1675 עד 1679, בעיקר באזור סקונה אשר באזורים שהשתייכו באותה העת לאיחוד דנמרק-נורווגיה, בקרבת הגבול עם שוודיה וכמו גם בצפון גרמניה. המלחמה נגרמה כתוצאה מהמעורבות של שוודיה במלחמת הולנד–צרפת. במסגרת מלחמת הולנד-צרפת, בחרה שוודיה להילחם יחד עם צרפת נגד מספר מדינות אירופאיות. בעקבות כך הרפובליקה ההולנדית, אשר הותקפה על ידי צרפת, ביקשה את תמיכת איחוד דנמרק–נורווגיה. לאחר התלבטויות לבסוף, במהלך שנת 1675 החליט מלך דנמרק כריסטיאן החמישי ליזום פלישה לאזור סקונהלנד, בעוד שהכוחות השוודים היו עסוקים בקרבות שבוצעו בברנדנבורג. המטרה של איחוד דנמרק-נורווגיה הייתה להחזיר לשליטתם את השטחים של מחוז סקונה, שהועברו לשליטת שוודיה במסגרת אמנת רוסקילדה (אנ'). אף על פי שהמתקפה של כוחות איחוד דנמרק-נורווגיה זכתה בתחילה להצלחה רבה, במסגרת ההתקפות שבאו בהמשך, הצליחו הכוחות השוודים תחת הנהגת המלך השוודי קרל האחד עשר להשתלט על האזור מחדש. בסוף המלחמה ספג הצי השוודי הפסדים בים, הצבא של איחוד דנמרק-נורווגיה הובס בסקונה על ידי הכוחות השוודים, והכוחות השוודיה ספגו גם הפסדים בצפון גרמניה מצד הכוחות של מרקיזות ברנדנבורג. המלחמה הסתיימה כאשר הרפובליקה ההולנדית, אשר הייתה בעלת בריתה של איחוד דנמרק-נורווגיה חתמה על הסכם עם צרפת, שהייתה בעלת בריתה של שוודיה, ולאחר שהמלך השוודי קרל האחד עשר התחתן עם הנסיכה הדנית אולריקה אלונורה, אחותו של כריסטיאן החמישי. במסגרת הסכמי השלום שנחתמו בהמשך הוחזרו מרבית השטחים שנכבשו לידי שוודיה. מדיה וקבצים בנושא מלחמת סקונה בוויקישיתוף מלחמת סקונה, באתר אנציקלופדיה בריטניקה (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
יחסי הרשות הפלסטינית – לבנון

יחסי הרשות הפלסטינית–לבנון הם היחסים הדיפלומטיים והדו-צדדיים בין הרפובליקה הלבנונית לבין הרשות הפלסטינית המוכרת בחלקה, הכוללים שני שטחים: רצועת עזה, והגדה המערבית (יהודה ושומרון). בשנת 1948, במהלך מלחמת העצמאות, נאלצו פלסטינים רבים לברוח ללבנון. בשנות ה-70 גדל מספר הפליטים הפלסטינים בלבנון לאחר מלחמת ששת הימים ולאחר מלחמת ההתשה. בשנת 1987 התגוררו בלבנון כ-400,000 פלסטינים. עם הזמן החלו פליטים פלסטינים לארגן מחנות אימונים בדרום לבנון, מה שהוביל להידרדרות קשה ביחסי ישראל–לבנון. הדבר הוביל לשליטה בפועל של אש"ף בשטחי דרום לבנון (דבר אשר זכה לכינוי הישראלי "פתחלנד"), מה שגרם לגירוש האוכלוסייה הלבנונית המקומית ולעימות צבאי ישיר עם ישראל. התנהגות זו של פליטים פלסטינים עוררה תגובה מצד הקהילה הנוצרית בלבנון והובילה מדינה זו לתוצאות חברתיות-כלכליות קשות. בשנת 1975 פרצה מלחמת האזרחים בלבנון ויחידות מיליציות נוצריות תקפו את אזור פלסטיני בביירות. הפלסטינים הגיבו בתקיפת נציגי הקבוצה הנוצרית החזית הלבנונית, וכן השתלטו על כמה שטחים במדינה. בשנת 1982 תקפו כוחות ישראליים את לבנון והדיחו את מורדי אש"ף מדרום לאותה מדינה. בתוך לבנון קיבלו מהגרים פלסטינים מדרום המדינה עוינות והם הותקפו לא רק על ידי נוצרים, אלא גם על ידי חמושים מוסלמים מקומיים. במהלך הקרבות הללו איבדו הפלסטינים כמה אלפי הרוגים. בשנת 1989 הכירה לבנון בעצמאות הפלסטינית מישראל . ב-30 בנובמבר 2008 נוצרו יחסים דיפלומטיים . בשנת 2008 חיו בלבנון כ-400,000 פליטים פלסטינים. בשנת 2016 נרשמה ירידה משמעותית, כאשר היו בלבנון כ-250,000 פליטים פלסטינים. מדיה וקבצים בנושא יחסי הרשות הפלסטינית – לבנון בוויקישיתוף Lebanon - Palestinians Why Palestinians are second-class citizens in Lebanon | Ahmed Moor | Opinion | The Guardian http://unesdoc.unesco.org/images/0008/000827/082711eo.pdf وزارة الشؤون الخارجية Lebanese Government to establish diplomatic relations with Palestine | World News Ливан установит дипотношения с Палестиной - РИА Новости, 28.11.2008 Lebanon offers formal recognition to state of Palestine | News, Lebanon News | THE DAILY STAR Life in the Shadows: Palestinians in Lebanon | Refugees | Al Jazeera http://www.refworld.org/pdfid/56cc95484.pdf
לוי רוזמן

לוי רוזמן (באנגלית: Levy Rozman;‏ נולד ב־5 בדצמבר 1995) הוא יוצר תוכן יהודי-אמריקאי. הוא מוכר ברשתות החברתיות בשם "GothamChess". הוא משדר ברשת Twitch ומעלה סרטונים באתר יוטיוב. רוזמן הוא שחמטאי המחזיק בדרגת אמן בינלאומי ורוב התוכן שהוא יוצר קשור לשחמט. לוי רוזמן נולד בברוקלין, ניו יורק, ב־5 בדצמבר 1995, והתגורר גם בניו יורק וגם בניו ג'רזי. הוא התחיל לשחק שחמט בגיל שש כפעילות לשעות הפנאי והשתתף בתחרות הראשונה שלו בגיל שבע. רוזמן השיג דרגת אמן בינלאומי בשנת 2018. התחתן עם חברתו לוסי בשנת 2021. רוזמן משדר ברשת החברתית Twitch ממאי 2018 ומפרסם סרטונים בערוץ יוטיוב בשם "GothamChess". רוזמן משתף פעולה עם אתר chess.com ואף משמש כפרשן של האתר בשידורי תחרויות שחמט מאז 2017. בעקבות מגפת הקורונה, והפופולריות שצברה התוכנית גמביט המלכה, רוזמן כמו עוד אושיות אינטרנטיות שיוצרים תוכן בשחמט, חווה עלייה בפופולריות של הערוצים שלו והתכנים שהוא מעלה. ערוץ היוטיוב שלו הגיע למיליון נרשמים ביוני 2021. נכון ליולי 2024 מספר הרשומים שלו הוא מעל 5 מיליון. מדיה וקבצים בנושא לוי רוזמן בוויקישיתוף אתר האינטרנט הרשמי של לוי רוזמן (באנגלית) לוי רוזמן, ברשת החברתית אקס (טוויטר) לוי רוזמן, ברשת החברתית אינסטגרם לוי רוזמן, ברשת החברתית טיקטוק לוי רוזמן, ברשת החברתית LinkedIn לוי רוזמן, סרטונים בערוץ היוטיוב לוי רוזמן, ערוץ באתר Twitch.tv לוי רוזמן, באתר צ'סגיימס (באנגלית) לוי רוזמן, באתר פיד"ה (באנגלית) GothamChess - Twitch, נבדק ב-2021-09-08 GothamChess - YouTube, www.youtube.com Rozman, Levy, ratings.fide.com עלייה בפופולריות של מכירות לוחות שחמט וקורסים אינטרנטיים בעקבות הסדרה "גמביט המלכה" מאתר mentalfloss סרטון יוטיוב בו רוזמן מציין את ההגעה למיליון נרשמים סרטון יוטיוב בו רוזמן מציין את ההגעה למיליון נרשמים
Vicious (שיר של טייט מקריי)

Vicious (בעברית: מרושע) הוא סינגל שהוקלט על ידי הזמרת-יוצרת הקנדית טייט מקריי, בהשתתפות הראפר והזמר האמריקאי ליל מוזי. השיר יצא לאור ב-19 ביוני 2020, על ידי חברת התקליטים RCA רקורדס, כסינגל שלא מתוך אלבום. בהודעה לעיתונות אמרה מקריי, את הקליפ של הסינגל היא גם צילמה את הקליפ בעצמה בבית במהלך הבידוד בשל מגפת הקורונה. סרטון השיר "Vicious" באתר יוטיוב ג'יימס אברהארט, לאתן אקלס, מארק נילן, ויקטוריה זארו, טייט מקריי Vicious, genius, ‏2021-06-05 Tate McRae and Lil Mosey collaborate on new single 'vicious', nme, ‏2020-06-19 (באנגלית) vicious (feat. Lil Mosey) - Single by Tate McRae (באנגלית אמריקאית), נבדק ב-2021-06-02
Lie to Me (שיר של טייט מקריי ועלי גייטי)

"Lie to Me" (בעברית: "שקר לי") הוא סינגל שהוקלט על ידי הזמרת-יוצרת הקנדית, טייט מקריי, והזמר-יוצר הקנדי-עיראקי, עלי גייטי. השיר יצא לאור ב-14 באוקטובר 2020, על ידי חברת התקליטים RCA רקורדס, כסינגל מתוך המיני-אלבום השני של גייטי The Idea of Her. מקריי הודיעה על צאת הסינגל החדש שלה עם עלי גייטי בטוויטר שלה, "אז גייטי ואני סוף סוף שיתפנו פעולה!!!! חברים אני מקווה שתיהנו מהקליפ הזה. זה היה כל כך זמן מצוין לצלם את זה. צילמנו אותו בין השעות 19:00 בערב עד 6:00 בבוקר! אוהבים אתכם כל כך הרבה! זה 'Lie to Me'. בראיון למגזין בילבורד, נשאלה מקריי "אם היא תציג קודם את שיריה בעמוד שלה ב-TikTok, מקריי אמרה, ש"לפעמים אקליט תזכיר קולי לגבי צאת הקליפ לשיר שבוע לפני שאני מוציאה אותו. כשאני עלי גייטי ואני הוצאנו את 'Lie to Me', עשינו את הסרטון הזה כשהתחלתי לישאול אותו, 'אתה רוצה לכתוב שיר?' כולם עסקו רק בזה.". מידע על הסינגל "Lie to Me" באתר מיוזיק בריינז מילות השיר "Lie to Me" באתר Genius סרטון השיר "Lie to Me" באתר יוטיוב עלי גייטי, אייריק ג'נדמסו, אמילי-מדלן הרבק, קליז רפה, מאנון ואן דייק, מרתה א. סטרנד, ניקוליי אוברלנד, טייט מקריי, ויקטור קרלסן באד וואן, מארק נילן, ניקולאי אוברלנד, נובה בלוק, קאמי Lie to Me, genius, ‏2021-06-05 SO UMM @aligatie AND I FINALLY COLLABED!!!! GUYS i hope you enjoy this music video. it was such a great time to film. we filmed it from 7pm-6am! love you guys sooo much! this is 'lie to me':), twitter, ‏2020-10-14 (באנגלית) How Tate McRae Wrote a Breakup Song — Without Ever Having Her Heart Broken, billboard, ‏2020-11-17 (באנגלית) lie to me - Single by Tate McRae & Ali Gatie (באנגלית אמריקאית), נבדק ב-2021-06-02
R U OK

R U OK הוא סינגל שהוקלט על ידי הזמרת-יוצרת הקנדית טייט מקריי. השיר יצא לאור ב-10 בדצמבר 2020, על ידי חברת התקליטים RCA רקורדס, כסינגל שני מתוך המיני-אלבום Too Young to Be Sad. מקריי העלתה קטע מהשיר לחשבון שלה ב-TikTok, כמה ימים לפני צאתו, ותיארה אותו כהמשך לסינגל הפורץ שלה "You Broke Me First"‏ (2020). בהודעה לעיתונות סיפרה מקריי, "'r u ok', הוא שיר שמעולם לא חשבתי שאכתוב. יש לו טון חצוף ולוחמני מאוד, מה שהפך אותו למאתגר וצלול יותר כפרספקטיבה הזו - מכיוון שאני חושבת שאני בדיוק ההפך. אני אוהבת שבשיר הזה יש משמעות מרגשת רבה מאחורי המילים, עם הפקה מאוד טראפית, בהירה ומנוגדת בו זמנית." סרטון השיר "R U OK" באתר יוטיוב בריאן פריזל, אליזבת לואל בולנד, טייט מקריי R U OK, genius, ‏2021-06-05 r u ok by Tate McRae on TikTok, tiktok, ‏2020-12-09 (באנגלית) Tate McRae confronts heartbreak on new single 'r u ok', nme, ‏2020-12-11 (באנגלית) r u ok - Single by Tate McRae (באנגלית אמריקאית), נבדק ב-2021-06-02
Rubberband

Rubberband (בעברית: גומייה) הוא סינגל שהוקלט על ידי הזמרת-יוצרת הקנדית טייט מקריי. השיר יצא לאור ב-20 בינואר 2021, על ידי חברת התקליטים RCA רקורדס, כסינגל שלישי מתוך המיני-אלבום Too Young to Be Sad'. מקריי שיתפה את מילות השיר ואת תאריך יציאתו בעמוד הטוויטר שלה לפני צאתו, וכן העלתה קטע מהשיר לעמוד ה-TikTok שלה. בראיון עם זאני לואו מאפל מיוזיק, הסבירה מקריי על מושג השיר, "יש את הדבר הזה כשאנשים מתמכרים למשהו או שהם מנסים להתגבר עליו, יש להם מעט חוסר מנוחה, משהו שהם עושים כדי להסיח את דעתם. והרבה אנשים באמת שמים רצועות גומי על פרק כף היד ולוחצים אותו כשהם רוצים משהו, וחשבתי שזה מושג ממש מגניב לחשוב על זה בפרספקטיבה של אהבה". סרטון השיר "Rubberband" באתר יוטיוב Rubberband, genius, ‏2021-06-05 original sound by Tate McRae on TikTok, tiktok, ‏2021-01-14 (באנגלית) The Friday Drop: Sabrina Carpenter, Ashanti, Rosalía, and More New Music This Week, popsugar, ‏2021-01-22 (באנגלית) rubberband - Single by Tate McRae (באנגלית אמריקאית), נבדק ב-2021-06-02
Slower

"Slower" הוא סינגל שהוקלט על ידי הזמרת-יוצרת הקנדית טייט מקריי. השיר יצא לאור ב-3 במרץ 2021, על ידי חברת התקליטים RCA רקורדס, כסינגל רביעי מתוך המיני-אלבום Too Young to Be Sad. מקריי הוציאה במקור את גרסת ההדגמה של השיר בעמוד היוטיוב בסדרת הקטעים שלה 'Create With Tate' עם הכותרת "Ew Feelings (Aka Slowower)". בשיחה עם מלינדה פקואדה ממגזין ניילון, היא נזכרה שכתבה את השיר בגיל 14 ואהבה אותו בתחילה, אך לא נרתעה להוציאו כעבור שנים. היא ציינה שברגע שהשיר הוקלט והועתק מחדש, הוא נשמע אחרת לגמרי. בראיון למגזין "Wonderland", סיפרה מקריי על השיר, "זה היה באמת על בחור שהיה סופר רעוע איתי ונמאס לי שתמיד צריך לנחש איתו. זה מדבר על איך הוא לא התכוון לעשות בדעתו כלום, והתכוונתי להמשיך בחיי." בראיון עם טרוויס מילס מאפל מיוזיק, חשפה מקריי "אני מהרהרת מזה השיר קיבל משמעות חדשה בגיל 17, מה שמייצג את הצורך לחיות את הרגע". סרטון השיר "Slower" באתר יוטיוב נולאן למברוזה, ראסל צ'ל, טייט מקריי, זק זאדק, זואי מוס Slower, genius, ‏2021-06-05 HOW TATE MCRAE TURNS TEENAGE HEARTBREAK INTO RAW & RELATABLE BOPS, nylon, ‏2021-03-03 (באנגלית) TATE MCRAE With her Too Young To Be Sad EP dropping today, Tate McRae takes us through the whole sonic journey, track by track, wonderlandmagazine, ‏2021-04-03 (באנגלית) TTate McRae: Up Next Interview, youtube, ‏2021-03-03 (באנגלית) slower - Single by Tate McRae (באנגלית אמריקאית), נבדק ב-2021-06-02
קופה מרכזית לפיצויים

קופה מרכזית לפיצויים היא קופת גמל, שנועדה לשימושם של מעסיקים לשם צבירת כספים לתשלום פיצויי פיטורים לעובדיהם. חוק פיצויי פיטורים קובע שעובד שפוטר לאחר שעבד שנה לפחות במקום עבודתו זכאי לפיצויי פיטורים בגובה משכורת חודש בגין כל שנת עבודה. זכות זו קיימת גם למי שהתפטר בנסיבות מיוחדות המפורטות בחוק, ובמסגרת הסכמי העבודה ניתנת לעיתים זכות זו גם למי שהתפטר בנסיבות רגילות. חובה זו של המעסיק מצטברת לסכומים נכבדים, ולכן נדרש פתרון שיבטיח צבירת כספים שייועדו למטרה זו. אחד הפתרונות שניתנו לכך, החל משנות ה-60 של המאה ה-20, הוא קופה מרכזית לפיצויים - קופת גמל שבה המעסיק מפקיד מדי חודש 8.33% מהמשכורת ששילם באותו חודש - סכום השווה בקירוב לחבות הפיצויים שנוצרה באותו חודש. הפקדה זו, בהתאם לכללים שנקבעו בתקנות מס הכנסה (כללים לאישור וניהול קופות גמל) נחשבה להוצאה מוכרת, כך שהיה בה גם יתרון מיסוי. כאשר עובד סיים את עבודתו תוך זכאות לפיצויי פיטורים, משך המעסיק את סכום הפיצויים מהקופה ושילם אותו לעובד. מסלול אחר להתמודדות עם חובת תשלום הפיצויים הוא הפקדת 8.33% מהמשכורת ששולמה מדי חודש בקופת פיצויים אישית על שם העובד. כיוון שמרבית ההסכמים לביטוח פנסיוני חייבו הפקדה של 6% בקופת פיצויים אישית התקיים גם פתרון משולב: 6% הופקדו בקופת פיצויים אישית, ו-2.33% הנותרים הופקדו בקופה מרכזית לפיצויים. בשנת 2008, בתיקון 3 לחוק הפיקוח על שירותים פיננסיים (קופות גמל), החל מהלך לסגירתן של הקופות המרכזיות לפיצויים. מהלך זה נעשה בעקבות החובה להעניק ביטוח פנסיוני לכל עובד, ביטוח שחלקו מבוסס על הפקדה של לפחות 72% מחבות הפיצויים החודשית בקרן פיצויים על שם העובד. במסגרת מהלך זה נאסרה הפקדה של כספים לעובדים חדשים בקופה מרכזית לפיצויים, והותר המשך הפקדה, עד סוף שנת 2010, לעובדים שכבר נצברו בגינם כספים בקופות אלה. הקופות הקיימות המשיכו לפעול עד למשיכת כל הכספים מתוכן. בשנת 2017 פרסמה רשות המיסים הנחיות למשיכה או העברה של היתרות שנותרו בקופות מרכזיות לפיצויים. מהי קופת גמל מרכזית לפיצויים, באתר "מיטב דש" תקנות מס הכנסה (כללים לאישור ולניהול קופות גמל), תשכ״ד–1964, ספר החוקים הפתוח, באתר ויקיטקסט חוק הפיקוח על שירותים פיננסיים (קופות גמל) (תיקון מס' 3), התשס"ח-2008, ס"ח 2130 מ-28 בינואר 2008 מבזק מס 2008/4 : הרפורמה בשוק הפנסיוני יצאה לדרכה – החל מינואר 2008, באתר של "PwC קסלמן וקסלמן", 13 בפברואר 2008 חוזר מס הכנסה מספר 4/2017 רשות המיסים - יתרות צבורות בקופה מרכזית לפיצויים, באתר רשות המסים בישראל, 11 ביוני 2017 חוזר מס הכנסה מספר 4/2017 בנושא: יתרות צבורות בקופה מרכזית לפיצויים – עדכון, באתר רשות המסים בישראל, 6 במרץ 2018